Udover løvsugere findes der også en maskintype til haven, der bliver kaldt for en løvblæser. Disse to bliver forvekslet af mange, og det er ikke helt uden grund. Langt de fleste løvsugere kan nemlig også fungere som løvblæsere. Til gengæld er det ikke alle løvblæsere, der kan fungere som løvsugere.
Forskellen på de to maskintyper ligger i navnet. En løvsuger er lavet til at suge løv op fra jorden, gennem luftrøret og ind i en beholder. Her fjerner man altså løvet fra jorden med det formål at hælde det på komposten, køre det på genbrugspladsen eller lignende.
En løvblæser er derimod lavet til at blæse løv fra et sted til et andet. Her forbliver løvet altså på jorden efter, at man er færdig med at blæse. Man har bare flyttet det fra et område af haven til et andet. Nogle vælger bare at blæse løvet et sted hen, hvor det ikke generer, og andre vælger at blæse det sammen i en bunke, som de efterfølgende fjerner ved manuel kraft.
Det er altså forskellen på løvsugere og løvblæsere. Grunden til, at det ikke er alle løvblæsere, der kan fungere som løvsugere er, at de skal have et sted at suge løvet hen. Det er ikke alle blæserne, der er udstyret med en beholder eller muligheden for at installere en beholder til løvet. Derfor vil de typisk heller ikke have en sugefunktion.